CELEX: 62012TN0127
Language: fi
Date: 2012-03-22 00:00:00
Title: Asia T-127/12: Kanne 22.3.2012 — Free v. SMHV — Noble Gaming (FREEVOLUTION TM)

9.6.2012   
            
            
               FI
            
            
               Euroopan unionin virallinen lehti
            
            
               C 165/23
            
         Kanne 22.3.2012 — Free v. SMHV — Noble Gaming (FREEVOLUTION TM)
   (Asia T-127/12)
   2012/C 165/40
   Kannekirjelmän kieli: ranska
   
      Asianosaiset
   
   
      Kantaja: Free (Pariisi, Ranska) (edustaja: asianajaja Y. Coursin)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Noble Gaming Ltd (Praha, Tšekin tasavalta)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 13.12.2011 tekemän päätöksen asiassa R 2326/2010-2
            
         
               —
            
            
               toteamaan, että ne aikaisemmat tavaramerkit, joihin on vedottu, ja erityisesti Ranskassa tavaramerkiksi numerolla 1734391 rekisteröity sanamerkki FREE ovat asetuksen N:o 207/2009 8 artiklan 1 kohdan b alakohdassa ja etenkin 8 artiklan 5 kohdassa tarkoitetulla tavalla samankaltaisia kuin riidanalainen tavaramerkki ”FREEVOLUTION TM”
            
         
               —
            
            
               toteamaan, että riidanalaisen tavaramerkin rekisteröintihakemus on hylättävä asetuksen N:o 207/2009 8 artiklan 1 kohdan b alakohdan ja etenkin 8 artiklan 5 kohdan nojalla, ja
            
         
               —
            
            
               velvoittamaan Noble Gaming Ltd:n maksamaan sekä tuomioistuimessa että SMHV:ssa menettelystä aiheutuneet kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Kuviomerkki, joka sisältää sanaosan ”FREEVOLUTION TM”, luokkiin 9, 41 ja 42 kuuluvia tavaroita ja palveluita varten — yhteisön tavaramerkkihakemus nro 8206443
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Ranskassa tavaramerkiksi numerolla 99785839 rekisteröity kuviomerkki ”free LA LIBERTÉ N'A PAS DE PRIX” luokkiin 9 ja 38 kuuluvia tavaroita ja palveluita varten; Ranskassa tavaramerkiksi numerolla 1734391 rekisteröity sanamerkki ”FREE”; Ranskassa tavaramerkiksi numerolla 73536224 rekisteröity sanamerkki ”FREE MOBILE” luokkaan 9 kuuluvia tavaroita varten; Ranskassa elinkeinotoiminnassa käytetty toiminimi ”FREE”; elinkeinotoiminnassa käytetty verkkotunnus ”FREE.FR”
   
      Väiteosaston ratkaisu: Väitteen hylkääminen kokonaisuudessaan
   
      Valituslautakunnan ratkaisu: Valituksen hylkääminen
   
      Kanneperusteet: Asetuksen N:o 207/2009 8 artiklan 1 kohdan b alakohdan ja 8 artiklan 5 kohdan rikkominen, koska näiden artiklojen nojalla merkkien samankaltaisuutta on arvioitava eri tavoin; asetuksen N:o 207/2009 8 artiklan 1 kohdan b alakohdan rikkominen, koska riidan kohteena olevien tavaramerkkien välillä todella on sekaannusvaara; ja asetuksen N:o 207/2009 8 artiklan 5 kohdan rikkominen, koska tavaramerkkien ”FREE” ja ”FREEVOLUTION TM” välillä on yhteys, minkä takia riidanalaisen tavaramerkin olemassaolo vahingoittaisi laajalti tunnettua tavaramerkkiä ”FREE”